钦定古今图书集成/明伦汇编/氏族典/第236卷 > 张惠绍
## 钦定古今图书集成/明伦汇编/氏族典/第236卷 > 张惠绍

按《梁书张惠绍传》，“惠绍，字德继，义阳人也。少有武干，
补竟陵横桑戍主。永元初，母丧归葬乡里。闻义师起，
驰归高祖拔为中兵参军，使与军主朱思远游遏江
中，断郢、鲁二城粮运。郢城水军主沈难当帅轻舸数
十挑战，惠绍击破，斩难当，尽获其军器。高祖践祚，封
石阳县侯。天监六年，魏军攻锺离，诏左卫将军曹景”
宗督众军为援，进据邵阳。惠绍与冯道根、裴邃等攻
断魏连桥，短兵接战，魏军大溃。还为左骁骑将军。出
为持节、都督司州诸军事、信威将军，领安陆太守。征
还，为左卫将军。十八年，卒，时年六十三，谥曰忠。